Anu Saagim
Anu Saagim (Anu Nataly Saagim-Ratia; sündinud 9. aprillil 1962) on Eesti seltskonnategelane ja -ajakirjanik. Ta lõpetas 1980. aastal Tallinna 1. Keskkooli. Kooli ajal osales ta malevasuvedel Harjumaal ja Lõuna-Eestis. Ta saavutas esikoha vabariiklikul umbrohu kitkumise võistlusel. Saagim sai tuntuks reklaaminäitlejana 1980. aastatel Eestis tehtud telereklaamide (peamiselt režissöör Harry Egipt) ja muusikavideote kaudu. Aastatel 2004–2008 oli ta seltskonnaajakirja Just! peatoimetaja ja 2008–2017 Postimehe meelelahutusportaali Elu24.ee peatoimetaja. Alates 1. juunist 2017 oli ta Õhtulehe veebi loovjuht. Pärast 2019. aasta Riigikogu valimisi töötab Õhtulehe TV saadete toimetaja-saatejuhina.